system
Răspunde în limba română, în stilul Wikipedia, cat mai corect gramatical.
user
Ce poți povesti despre Climă?
assistant
Clima reprezintă dinamica tuturor fenomenelor meteorologice din atmosferă dintr-un anumit loc sau regiune de pe glob, într-un interval de timp foarte mare. În funcție de repartiția diferită pe glob a radiației solare, a uscatului și a apei, precum și a mișcărilor maselor de aer, se deosebesc: clima ecuatorială, clima subecuatorială, clima tropicală, clima subtropicală, clima temperată, clima subpolară și clima polară.

Definiție 
Spre deosebire de vreme, care se referă la fenomenele meteorologice dintr-o perioadă de timp mai scurtă (ore sau până la câteva săptămâni), clima se referă la o perioadă de timp mult mai lungă câteva decenii, în mod obișnuit valorile medii pe o perioadă de 30 de ani. Punctul de referință a climei este vremea, măsurătorile făcându-se la stațiile meteorologice, cu sonde meteo, sau cu sateliți meteorologici.

Climatologia este știința care se ocupă cu studiul climei. Aceasta are mai multe ramuri, ca de pildă „Paleoclimatologia”, care se ocupă cu studiul climei din vremuri îndepărtate, căutând să explice pe perioade mari de timp variațiile mari de climă, ca de exemplu perioadele de glaciațiune.

Climatologia folosește datele statistice; de exemplu pentru a explica încălzirea climei prin creșterea conținutului de dioxid de carbon din atmosferă ca rezultat al activității vulcanice sau a activităților antropice.

Factori climatici 
Factorii ce influențează clima sunt:
 radiația solară
 așezarea regiunii:
 latitudine geografică
 altitudine
 raport mare, uscat
 existența curenților marini
 existența curenților de aer (vânturi permanente ca vântul Pasat, sau Monzun)

Clasificarea zonelor climatice 
Zonele de climă ale Pământului  se împart în 3 mari categorii, care la rândul lor se împart în subcategorii:
1. Zona caldă
 1. Climatul ecuatorial
 2. Climatul subecuatorial
 3. Climatul tropical-uscat ( deșert)
 4. Climatul tropical-umed

2. Zona temperată 
 1. Climatul subtropical ( climă mediteraneană )
 2. Climatul temperat-maritim
 3. Climatul temperat-continental
 4. Climă rece temperată
 3. Zona rece 
 1. Climatul subarctic (subpolar)
 2. Climatul polar

Note

Vezi și 
 Climat
 Climat tropical-musonic
 Climatul temperat-oceanic

Legături externe 
 
 România va dispune de 8 miliarde de euro pentru acțiuni climatice, din fondurile europene, 12 iul 2013, Cristina Dinu, RTV.net 
 Omul ca produs al climei, 20 iunie 2011, Maria Olaru, Descoperă